**Ministru kabineta noteikumu projekta „Grozījumi Ministru kabineta 2008.gada 4.augusta noteikumos Nr.642 „Noteikumi par darbības programmas „Infrastruktūra un pakalpojumi” papildinājuma 3.1.5.2.aktivitāti „Neatliekamās medicīniskās palīdzības attīstība””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta (turpmāk – MK) noteikumu „Grozījumi Ministru kabineta 2008.gada 4.augusta noteikumos Nr.642 „Noteikumi par darbības programmas „Infrastruktūra un pakalpojumi” papildinājuma 3.1.5.2.aktivitāti „Neatliekamās medicīniskās palīdzības attīstība””” projekts (turpmāk – noteikumu projekts) sagatavots pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu.*Euro* ieviešanas kārtības likuma 30.panta pirmā un ceturtā daļa un 32.pants. Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” (turpmāk – eiro ieviešanas koncepcija) 7.2.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.3 apakšpunkts. 2013.gada 29.maija Ministru kabineta rīkojums Nr. 212 „Par tiesību aktu grozījumu virzību saistībā ar *euro* ieviešanu Latvijā”. |
|  2. | Pašreizējā situācija un problēmas | MK 2008.gada 4.augusta noteikumi Nr.642 „Noteikumi par darbības programmas „Infrastruktūra un pakalpojumi” papildinājuma 3.1.5.2.aktivitāti „Neatliekamās medicīniskās palīdzības attīstība”” (turpmāk – MK noteikumi) nosaka, ka 3.1.5.2.aktivitātes „Neatliekamās medicīniskās palīdzības attīstība” projekta maksimālā attiecināmā izmaksu summa ir 21 278 405 lati jeb 30 276 443 euro, ņemot vērā piešķirto virssaistību apmēru. Tai skaitā, ir noteikts, ka atbalstāmās aktivitātes Neatliekamās medicīniskās palīdzības dienesta (turpmāk – NMPD) funkciju nodrošināšanai nepieciešamā specializētā autotransporta iegāde virssaistību finansējums ir līdz 10 600 000 latiem jeb **15 082 441 euro**.Lai pilnvērtīgi nodrošinātu NMPD attīstību, nepieciešams nodrošināt finansējumu neatliekamās medicīniskās palīdzības brigāžu medicīniskajam aprīkojumam, kā arī papildus finansējumu NMPD funkciju nodrošināšanai nepieciešamās aprīkojuma iegādei, kā arī informācijas sistēmas izstrādei un informācijas sistēmas darbības nodrošināšanai nepieciešamā aprīkojuma iegādei. Minētie grozījumi ir nepieciešami:* lai garantētu NMPD brigāžu ārstniecības personu efektīvu un kvalitatīvu darbību, ir ieviests vienots, tehnoloģiski savietojama medicīniskā aprīkojuma nodrošinājums, vienota datu aprites sistēma un speciāls programmrīks, kas dod pieeju visiem NMPD datiem un ļauj efektīvi veikt datu analīzi. Šobrīd ir konstatētas attīstības vajadzības gan attiecībā uz programmatūru, gan attiecība uz IT aprīkojumu, kas ļaus nodrošināt kvalitatīvāku neatliekamās medicīniskās palīdzības pakalpojumu koordināciju un sniegšanu, tādejādi nepieciešams paredzēt iegādāties brigāžu personāla portatīvās datu apstrādes iekārtas, kas pielāgotas to izmantošanai gan izsaukuma vietā, gan NMP punktos, nepieciešama specializētā operatīvā medicīniskā autotransporta aprīkojuma modernizācija un NMP dispečerizācijas risinājuma papildus funkcionalitātes nodrošinājums;
* neatliekamās medicīniskās palīdzības sniegšanai absolūti būtiskais medicīniskais aprīkojums tiek izmantots ikdienā NMPD galveno funkciju izpildei, tas daudzviet ir nolietots un novecojis. Lai nodrošinātu augstu darba kvalitāti, reanimācijas, ārstu un specializēto brigāžu medicīniskais aprīkojums regulāri ir jāatjauno un jānomaina. Gandrīz visam aprīkojumam nepieciešams papildus vienību skaits (maiņai, aizvietošanai, apmācībām, utt.). Nepieciešams iegādāties būtiskāko aprīkojumu, bez kura neatliekamā medicīniskā palīdzība pirmsslimnīcu etapā vispār nevar tikt nodrošināta (daudzfunkcionāli defibrilatori, plaušu mākslīgās ventilācijas iekārtas.);
* lai risinātu jautājumu par drošu bērnu pārvadāšanu, nepieciešams iegādāties atbilstoši sertificētas speciālas papildus drošības jostas dažādu vecumu un svara bērnu stiprināšanai.

Ņemot vērā minēto, nepieciešams veikt grozījumus MK noteikumos virssaistību finansējumu vismaz 1 894 200 latu jeb **2 695 204 euro** apmērā no specializētā autotransporta iegādes pārdalīt šādām atbalstāmajām darbībām:* NMPD funkciju nodrošināšanai nepieciešamā aprīkojuma iegāde **1 901 668 euro** apmērā;
* NMPD funkciju nodrošināšanai nepieciešamās informācijas sistēmas izstrāde un informācijas sistēmas darbības nodrošināšanai nepieciešamā aprīkojuma iegāde **793 536 euro** apmērā.

Šo grozījumu rezultātā netiks nodrošināta pilnībā iepriekš plānotā aktivitāte - nodrošinātas jaunais specializētais autotransports neatliekamās medicīniskās palīdzības sniegšanai, proti, no pieejamā virssaistību finansējuma primāri nodrošināta reģionu specializētā operatīvā medicīniskā autotransporta (turpmāk – OMT) parka atjaunošana, tai skaitā:* OMT iegādes 1.kārtas ietvaros jau iegādātas un piegādāti 45 OMT;
* OMT iegādes 2.kārtas ietvaros noslēgts līgums un tiks iegādāts 91 OMT, no kuriem 27 OMT reģionos ir jau piegādāti;
* OMT 3.kārtas ietvaros plānots iegādāties 23 OMT.

OMT neatliekamās medicīniskās palīdzības sniegšanai Rīgā un Rīgas reģionā tiks nodrošināts daļēji un iztrūkstošais OMT skaits tiks nodrošināts piesaistot ārpakalpojuma sniedzēju, kā tas tiek veikts arī šobrīd. Noteikumu projekts atbilst Eiropas struktūrfondu 2007. - 2013. gada plānošanas perioda darbības programmas „Infrastruktūra un pakalpojumi” papildinājumā noteiktajiem 3.1.5.2.aktivitātes „Neatliekamās medicīniskās palīdzības attīstība” mērķiem un atbalsta darbībām.Sakarā ar to, ka ar 2014.gada 1.janvāri Latvijā ir ieviests euro, ir nepieciešams grozīt MK noteikumus, aizstājot tajā latus ar euro. Tiesību akta - MK noteikumu pielāgošanu euro ieviešanai pamatojama atbilstoši Finanšu ministrijas 2013.gada 30.janvāra vēstulē Nr.11-3-01/577 „Par normatīvo aktu sakārtošanu saistībā ar eiro ieviešanu” sniegtajam viedoklim, ka attiecībā uz Eiropas Savienības fondu aktivitāšu noteikumiem, kuri attiecas uz ES fondu projektiem, kuru īstenošana šobrīd vēl nav uzsākta vai turpinās, grozījumu nepieciešamība ir jāvērtē. Saskaņā ar eiro ieviešanas koncepcijas 7.2.apakšpunktu un 3.pielikuma „Latvijas Republikas Ministru kabineta noteikumi, kuros būs nepieciešami grozījumi saistībā ar eiro ieviešanu Latvijā” 375.punktā noteikto grozījumi MK noteikumos Nr.642 ir norādīti kā grozījumi, kas nav būtiski tiesiskās noteiktības nodrošināšanai, tos nepieciešams līdz 2016.gada 1.jūlijam noteiktā kārtībā iesniegt Ministru kabinetā. Ņemot vērā, ka 3.1.5.2.aktivitātes „Neatliekamās medicīniskās palīdzības attīstība” ietvaros turpinās Neatliekamās medicīniskās palīdzības dienesta īstenotā projekta Nr.3DP/3.1.5.2.0/09/IPIA/VSMTVA/001 „Vienotas neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide” ieviešana, nepārprotamai tiesība akta izpratnei nepieciešami grozījumi MK noteikumos. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | MK noteikumu projekta mērķis ir nodrošināt MK noteikumu atbilstību NMPD attīstības vajadzībām, pārdalot virssaistību finansējumu neatliekamās medicīniskās palīdzības brigāžu medicīniskajam aprīkojumam, NMPD funkciju nodrošināšanai nepieciešamā aprīkojuma iegādei, kā arī informācijas sistēmas izstrādei un informācijas sistēmas darbības nodrošināšanai nepieciešamā aprīkojuma iegādei, kā arī šī projekta mērķis ir pielāgot MK noteikumus *Euro* ieviešanai, aizstājot tajā latus ar *euro*. Attiecībā uz virssaistību finansējuma pārdali neatliekamās medicīniskās palīdzības brigāžu medicīniskajam aprīkojumam, NMPD funkciju nodrošināšanai nepieciešamā aprīkojuma iegādei, kā arī informācijas sistēmas izstrādei un informācijas sistēmas darbības nodrošināšanai nepieciešamā aprīkojuma iegādei grozījumi paredz:* noteikt jaunu atbalstāmās darbības „NMPD funkciju nodrošināšanai nepieciešamās infrastruktūras izveide un aprīkojuma iegāde” attiecināmo izmaksu pozīciju „neatliekamās medicīniskās palīdzības dienesta brigāžu medicīniskā aprīkojuma iegādes izmaksas”, skatīt noteikumu projekta 5.punktu;
* palielināt NMPD funkciju nodrošināšanai nepieciešamā aprīkojuma iegādes finansējuma ierobežojumu par 12 procentiem no virssaistību finansējuma, skatīt noteikumu projekta 6.punktu;
* palielināt NMPD funkciju nodrošināšanai nepieciešamās informācijas sistēmas izstrādes un informācijas sistēmas darbības nodrošināšanai nepieciešamā aprīkojuma iegādes finansējuma ierobežojumu par 5.5 procentiem no virssaistību finansējuma, skatīt noteikumu projekta 7.punktu;
* samazināt NMPD funkciju nodrošināšanai nepieciešamā specializētā autotransporta iegādei novirzāmo virssaistību finansējumu līdz vismaz 8 745 000 latiem jeb **12 443 014 euro,** skatīt noteikumu projekta 8.punktu.

Attiecībā uz normatīvā akta pielāgošanu euro šis projekts paredz aizstāt attiecīgajā normatīvajā aktā latus ar *euro* t.i., konvertēt noteikumos norādītās summas no latiem uz *euro* atbilstoši *Euro* ieviešanas kārtības likuma 32.panta principiem, atbilstoši Eiropas Savienības Padomes noteiktajam valūtas maiņas kursam, t.i., 1 *euro* ir 0,702804 lati, un ievērojot, ka pārrēķins veikts līdz veselam *euro* privātpersonai par labu, konvertējot pašreiz spēkā esošā MK noteikumu redakcijas 6.1, 24., 46., 65.1.apakšpunktos noteiktās tiesību normas, attiecīgi skatīt noteikumu projekta 1., 2., 4. un 8.punktus. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu.Tāpat pašreiz spēkā esošā MK noteikumu redakcija 6.punktā nosaka Eiropas Savienības struktūrfondu plānošanas dokumentā darbības programmas „Infrastruktūra un pakalpojumi” papildinājumā (turpmāk – DPP) noteikto 3.1.5.2.aktivitātei pieejamo finansējumu latos. DPP šī summa ir noteiktas euro, tādejādi ar šo noteikumu projektu nepieciešams pārņemt DPP noteikto 3.1.5.2.aktivitātes finansējumu *euro,* attiecīgi skatīt noteikumu projekta 1.punktu.MK noteikumu redakcijas 46.apakšpunktos zemākās robežas konvertācijā ir piemērots *Euro* ieviešanas kārtības likuma 6.pantā noteiktais matemātikas princips, savukārt augstākās robežas konvertācijā 32.panta ceturtā daļā noteiktais par intervālu konvertāciju vienlaikus arī nosacījumu, ka grozītā tiesību norma *euro* nav personām nelabvēlīgāka par sākotnējo tiesību normu latos.Tāpat pašreiz spēkā esošā MK noteikumu redakcijā 35.1.5.apakšpunktā tekstā, pielikuma 2.pielikuma un pielikuma 3.pielikuma virsrakstos tiek lietots vārds / apzīmējums Lats attiecīgā locījumā, kas tiks aizstāts ar vārdu *Euro,* attiecīgi skatīt noteikumu projekta 3. un 9.punktus.Ar MK noteikumu grozījumu projektu plānots atrisināt anotācijas I. sadaļas 2.punktā minētās problēmas. |
|  5. | Projekta izstrādē iesaistītās institūcijas | Noteikumu projekta izstrādei speciāla darba grupa netika veidota. |
|  6. | Iemesli, kādēļ netika nodrošināta sabiedrības līdzdalība | MK noteikumu projekts paredz regulējuma saskaņotību ar NMPD attīstības vajadzībām, kā arī saistībā ar normatīvā akta pielāgošanu euro projekts nemaina pastāvošo tiesisko regulējumu pēc būtības, līdz ar to sabiedrības līdzdalība nav nepieciešama. |
|  7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Valsts apmaksātās neatliekamās medicīniskās palīdzības saņēmēji. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
|  3. | Tiesiskā regulējuma finansiālā ietekme | **Tiešās finansiālās izmaksas**MK noteikumu grozījumu projektam nav ietekmes uz tiešajām finansiālajām izmaksām. **Netiešās finansiālās izmaksas**MK noteikumu grozījumu projektam nav ietekmes uz netiešajām finansiālajām izmaksām. **Ietekme uz ienākumiem**MK noteikumu grozījumu projektam nav ietekmes uz ienākumiem. |
|  4. | Tiesiskā regulējuma nefinansiālā ietekme | Projekts šo jomu neskar |
|  5. | Administratīvās procedūras raksturojums | Projekts šo jomu neskar |
|  6. | Administratīvo izmaksu monetārs novērtējums | Projekts šo jomu neskar |
|  7. | Cita informācija | Šim projektam ir jābūt iesniegtam Ministru kabinetā līdz 2016.gada 1.jūlijam. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014. | Turpmākie trīs gadi (tūkst. euro) |
| 2015. | 2016. | 2017. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2014. gadu | Izmaiņas, salīdzinot ar 2014. gadu | Izmaiņas, salīdzinot ar 2014. gadu |
| **1. Budžeta ieņēmumi:** | **6 959,6** | **0,0** | **-4 790,4** | **-6 959,6** | **-6 959,6** |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6 959,6 | 0,0 | -4 790,4 | -6 959,6 | -6 959,6 |
|  1.2. valsts speciālais budžets | 0,00 | 0,00 | 0,00 | 0,00 | 0,00 |
|  1.3. pašvaldību budžets | 0,00 | 0,00 | 0,00 | 0,00 | 0,00 |
| **2. Budžeta izdevumi:** | **7 798,9** | **0,0** | **-5 366,4** | **-7 798,9** | **-7 798,9** |
|  2.1. valsts pamatbudžets | 7 798,9 | 0,0 | -5 366,4 | -7 798,9 | -7 798,9 |
|  2.2. valsts speciālais budžets | 0,00 | 0,00 | 0,00 | 0,00 | 0,00 |
|  2.3. pašvaldību budžets | 0,00 | 0,00 | 0,00 | 0,00 | 0,00 |
| **3. Finansiālā ietekme:** | **-839,3** | **0,0** | **576,0** | **839,3** | **839,3** |
|  3.1. valsts pamatbudžets | -839,3 | 0,0 | 576,0 | 839,3 | 839,3 |
|  3.2. speciālais budžets | 0,00 | 0,00 | 0,00 | 0,00 | 0,00 |
|  3.3. pašvaldību budžets | 0,00 | 0,00 | 0,00 | 0,00 | 0,00 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
|  5. Precizēta finansiālā ietekme: | X | 0,00 | 0,00 | 0,00 | 0,00 |
|  5.1. valsts pamatbudžets | 0,00 | 0,00 | 0,00 | 0,00 |
|  5.2. speciālais budžets | 0,00 | 0,00 | 0,00 | 0,00 |
|  5.3. pašvaldību budžets | 0,00 | 0,00 | 0,00 | 0,00 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta ieņēmumi ir ERAF daļa un budžeta izdevumi ir kopējie nepieciešamie ERAF un valsts budžeta līdzekļi attiecīgajā gadā.Lai nodrošinātu darbības programmas “Infrastruktūra un pakalpojumi” papildinājuma 3.1.prioritātes “Infrastruktūra cilvēku kapitāla nostipri­nāšanai” 3.1.5.pasākuma “Veselības aprūpes infrastruktūra” 3.1.5.2.aktivitātes „Neatliekamās medicīniskās palīdzības attīstība” ietvaros paredzēto pasākumu īstenošanu ir pieejams kopējais attiecināmais finansējums 30 276 443 euro *(21 278 405 lati)*. ERAF finansējuma maksimālais apmērs ir 89,2% jeb 27 010 239 euro *(18 982 904 lati)* (tai skaitā ERAF 13 455 046 euro *(9 456 260 lati)* – virssaistību finansējums) un valsts budžeta līdzfinansējums ir 10,8% jeb 3 266 204 euro *(2 295 501 lati)* (1 627 395 euro *(1 143 740 lati)* - virssaistību finansējums).3.1.5.2.aktivitātes ieviešana uzsākta 2009.gadā un tās ietvaros projekta „Vienotās neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide” (turpmāk - projekts) īstenošanai finansējuma piesaiste Veselības ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammas 62.06.00 „Eiropas Reģionālās attīstības fonda (ERAF) projektu īstenošana (2007-2013)” (turpmāk – 62.06.00 apakšprogramma) ietvaros plānotā šādos apmēros:* Projekta īstenošanai 2009.gadā tika piesaistīts ERAF līdzfinansējumu 23 456 euro *(16 485 latu)* apmērā un valsts budžeta finansējums 4 139 euro *(2 909 lati)*, kopā 27 595 euro *(19 394 latu)* apmērā.
* Projekta īstenošanai 2010.gadā tika piesaistīts ERAF līdzfinansējumu 1 608 009 euro *(1 130 115 latu)* apmērā un valsts budžeta finansējums 283 768 euro *(199 433 lati)*, kopā 1 891 777 euro *(1 329 548 latu)* apmērā.
* Projekta īstenošanai 2011.gadā tika piesaistīts ERAF līdzfinansējumu 3 392 594 euro *(2 384 329 latu)* apmērā un valsts budžeta finansējums 319 061 euro *(224 237 latu)* apmērā, kopā 3 711 655 euro *(2 608 566 latu)* apmērā.
* Projekta īstenošanai 2012.gadā tika piesaistīts ERAF līdzfinansējumu 7 714 111 euro *(5 421 508 latu)* apmērā un valsts budžeta finansējums 933 027 euro *(655 735 latu)* apmērā, kopā 8 647 138 euro *(6 077 243 latu)* apmērā.
* Projekta īstenošanai 2013.gadā tika piesaistīts ERAF līdzfinansējumu 5 143 266 euro *(3 614 708 latu)* apmērā un valsts budžeta finansējums 623 612 euro *(438 277 latu)* apmērā, kopā 5 766 878 euro *(4 052 985 latu)* apmērā.
* Projekta īstenošanai 2014.gadā atbilstoši likumam „Par valsts budžetu 2014.gadam” plānots piesaistīt ERAF līdzfinansējumu 6 959 609 euro *(4 891 241 latu)* apmērā un valsts budžeta finansējums 839 289 euro *(589 856 latu)* apmērā, kopā 7 798 898 euro *(5 481 097 latu)* apmērā.
* Projekta īstenošanai 2015.gadā plānots piesaistīt ERAF līdzfinansējumu 2 169 194 euro *(1 524 518 latu)* apmērā un valsts budžeta finansējums 263 308 euro *(185 054 latu)* apmērā, kopā 2 432 502 euro *(1 709 572 latu)* apmērā.

Noteikumu projekts paredz papildināt projekta attiecināmās izmaksas ar neatliekamās medicīniskās palīdzības dienesta brigāžu medicīniskā aprīkojuma iegādes izmaksām, novirzot neatliekamās medicīniskās palīdzības dienesta funkciju nodrošināšanai nepieciešamā specializētā autotransporta iegādes izdevumus NMPD funkciju nodrošināšanai nepieciešamo aprīkojuma iegādei un informācijas sistēmu izstrādei. Kā rezultātā projekta kopējo attiecināmo izmaksu apjoms paliek nemainīgs. Tādējādi, noteikumu projekta īstenošana tiks nodrošināta esošo finanšu līdzekļu ietvaros un noteikumu projekta finansiālā ietekme uz valsts budžetu 2014.gadā un turpmākajos gados ir 0. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Noteikumu projekta īstenošana 2014.gadā tiks nodrošināta atbilstoši likumam „Par valsts budžetu 2014.gadam” Veselības ministrijas budžeta apakšprogrammā 62.06.00 plānoto līdzekļu ietvaros, savukārt, lai nodrošinātu noteikumu projekta īstenošanu 2015.gadā, Veselības ministrija iesniegs pieprasījumu līdzekļu pārdalei no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

**Anotācijas IV.sadaļa, V.sadaļa un VI.sadaļa - projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Veselības ministrija;Centrālā finanšu un līgumu aģentūra;Veselības ministrijas padotības iestāde – NMPD. |
|  2. | Projekta izpildes ietekme uz pārvaldes funkcijām | Projekts šo jomu neskar |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. | Cita informācija | Nav |

Veselības ministre I.Circene

22.01.2014 16:42

2 371

A.Tomsone, 67876181

Agnese.Tomsone@vm.gov.lv